एवरेस्ट पर्वत
एवरेस्ट पर्वत (नेपाली: सगरमाथा, संस्कृत: देवगिरि) दुनिया का सबसे ऊँचा पर्वत शिखर है, जिसकी ऊँचाई 8,848.८६ मीटर है। सन् ८ डिसेम्बेर २०२० तक जिसकी ऊँचाई 8,848 मीटर मानिया था। यह हिमालय का हिस्सा है। पहले इसे XV के नाम से जाना जाता था। माउंट एवरेस्ट की ऊँचाई उस समय 29,002 फीट या 8,840 मीटर मापी गई थी। वैज्ञानिक सर्वेक्षणों में कहा जाता है कि इसकी ऊंचाई प्रतिवर्ष 2 से॰मी॰ के हिसाब से बढ़ रही है। नेपाल में इसे स्थानीय लोग सगरमाथा (अर्थात स्वर्ग का शीर्ष) नाम से जानते हैं, जो नाम नेपाल के इतिहासविद बाबुराम आचार्य ने सन् 1930 के दशक में रखा था - "आकाश का भाल"। तिब्बत में इसे सदियों से चोमोलंगमा अर्थात "पर्वतों की रानी के नाम" से जाना जाता है।
शिवांगी पाठक
शिवांगी पाठक हरियाणा के हिसार में पैदा हुई एक भारतीय पर्वतारोही हैं। उन्होंने 16 साल की उम्र में 16 मई 2018 को माउंट एवरेस्ट की सबसे ऊंची चोटी पर चढ़कर एक कीर्तिमान बनाया। उन्होंने 2 सितंबर 2018 को रूस की सबसे उचा एवं यूरोप में माउंट एल्ब्रस के नाम से जाना जाने वाला पर्वत चढ़़ा । उन्होंने 24 जुलाई 2018 को 17 साल की उम्र में माउंट किलिमंजारो अफ्रीका की सबसे ऊंची चोटी भी चढ़ी।